 Proza - : - seful meu de mihai nedelcu : - seful meu de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14051911 seful_meu' > Vizionari: 1914 > seful meu proza [ ] Colectia: texte umoristice - - - - - - - - - - - - - - - - - - - - - - - - - de mihai nedelcu [pieijdi ] 2014-06-27 | | seful meu este un miracol. Existenta sa nu poate fi explicata, nu poate fi negata si in nici un caz ignorata. Fiintele umane au evoluat neincetat sute de mii de ani. Apoi a aparut el. seful meu nu se trezeste in nici o dimineata fara o revelatie. O concretizeaza in vorbe si aduce aceste vorbe la serviciu unde le raspandeste ca semintele proaspete pe ogorul manos. Vorbele sunt purtate din gura-n gura, din birou in birou, in soapta smerita, in degete stranse manunchi si duse la frunte, la stomac, la umeri  seful meu nu suporta oglinzile. Nu pentru ca ar avea sange de vampir (paloarea diminetii si ochii rosii pot usor induce in eroare) ci pentru ca nu suporta sa fie pus la punct. seful meu stie tot. De aceea nu gandeste? Nu, gandeste in fiecare secunda o modalitate inedita de a darui omenirii o noua perla de bogatie intelectuala. Omenirea accepta greu, frustrant de greu, se comporta ca un bebelus in fata ecuatiilor Navier-Stokes. seful meu e vesnic dezamagit de omenire. seful meu stie sa se prezinte. in CV-ul sau la Limbi Straine apare "Engleza: VERRY GOOD". Dupa nume, adresa si telefon apare "Sex: in medie o data pe saptamana". seful meu ma invata cum sa ma bucur de viata. Pana sa-l cunosc eram chinuit de dorinte patimase, imi doream sa vad lumea, sa cunosc vartejurile carnale, dar si iubirea de granit, sa devin un erou. Acum privesc ceasca de cafea in pauza de la ora 12 si nu-mi pot imagina ceva mai frumos. Seara imi vad seful parasind biroul si sunt Fericit. imaginea indepartata a sacoului sau verde rivalizeaza cu cel mai frumos tablou de Monet. seful meu pierzandu-se la orizont: asta ar trebui sa imortalizeze pictorii, compozitorii, scriitorii. Nimeni nu face nimic. Fericirea imi este intunecata numai de neputinta exprimarii. seful meu iubeste cinematografia hollywoodiana. Filmul si eroul sau preferat este Forrest Gump. seful meu este insurat. La nici trei luni de la nunta, sotia i-a solicitat un divort, dar nu i s-a aprobat. A cerut de la stat pensie de erou-martir si doar o mizerie birocratica i-a stat in cale. A cerut in final ajutoare pentru ingrijirea de handicapati si i s-au aprobat doua, unul foarte substantial din Fonduri Europene. seful meu e cinstit. A fost dus la DNA de sase ori pentru implicare in scandaluri de coruptie si a raspuns invariabil cu "Nu stiu nimic". A scapat de fiecare data. seful meu e distins. Parul din nas si urechi este proaspat aranjat, ca un gazon englezesc inaintea partidei. Dunga pantalonilor despica aerul cand paseste, cu un suierat de bici. Pantofii sai reflecta puternic lumina neoanelor in ochii subalternilor, naucindu-i si mai mult. El nu-si doreste admiratia noastra. Se imbraca elegant doar pentru a ridica imaginea firmei pe cele mai inalte culmi. E un sacrificiu. Daca se nimereste ca cineva sa-l complimenteze, raspunde printr-un zambet obosit, modest, fluturand o mana ca pentru a respinge un cadou inoportun. Complimentatorul e chiar ocolit cateva ore, evitat, poate din stanjeneala. Cele doua secretare s-au adaptat demult si in fiecare dimineata se ridica in picioare intampinandu-l cu urale. Fete destepte, au in prezent cele mai mari salarii din firma. seful meu stie cum sa le vorbeasca sefilor sai, patronii multimilionari in euro. Asta dupa ce personal calificat in autism si dementa a depus armele. Pentru el este ceva natural. seful meu este sever. Atat cu el cat mai ales cu cei din jur. Nu permite vaietatul, nici chiar la copii. Am vazut un prunc in carucior incetand subit din plans sub privirile sale de otel. Lacrimile i s-au oprit si i s-au uscat pe fata. Apoi sugarul s-a pus pe un ras cu sughituri. seful meu este bucuria copiilor. Multe mamici il viziteaza cand se simt la capatul puterilor. seful meu incurajeaza performanta. Utilizeaza la maxim proverbul "Daca vrei sa nenorocesti un om, da-i tot ce-si doreste". El nu vrea cu nici un chip sa ne nenoroceasca si asta ii ocupa tot timpul. seful meu este mereu inspirat. Cand inspiratia pare sa-i slabeasca, isi da capul pe spate si privirea dezaprobatoare spre inaltul cerului, prin multele plansee ale cladirii, parca dojenind pe cineva de acolo de sus. imediat acel cineva isi reia activitatea si ideile geniale dau buzna in vietile noastre. seful meu nu e binecuvantat cu inspiratie, o comanda dupa bunul plac. seful meu nu este orfan, desi parintii sai au avut mai multe tentative. seful meu pune inteligenta umana mult peste cea artificiala. Din acest motiv folosim la birou Windows Millenium si calculatoare vintage pe 64RAM. Un coleg aflat in prag de pensionare vine la lucru cu rigla de calcul. Oricine isi poate utiliza laptopul personal, dar numai pe ascuns, vederea lui il amaraste pe sef. Ca bonus de sarbatori nu primim niciodata produse iT, primim insa carti minunate din programa scolara, scrise de clasici si aduse vrac de la anticariat. seful meu stie sa faca distinctie intre ce e trecator si ce e definitiv. Cel mai adesea, trecatoare sunt cererile noastre, iar definitiva este incadrarea salariala. seful meu stie sa dea de lucru. Este un talent pe cat de pretios pe atat de rar. Sunt putini cei care si fara sa te cunoasca, se uita la tine si instantaneu stiu ce ar trebui sa faci. Se intampla sa nu fiu atent si sa ne intalnim duminica in parc, eu cu familia, el cu geniul. imi gratuleaza sotia, imi evalueaza copiii. seful meu e sincer - se putea si mai bine. imi ureaza distractie placuta si imi aduce aminte de cele doua rapoarte cu care i-am ramas dator. Daca incerc sa inteleg care rapoarte, devine foarte grijuliu cu ideea de a nu-mi strica week-end-ul. Rapoartele insa trebuie sa apara maine dimineata pe birou, altfel compania va avea mult de suferit si nu din vina lui, bineinteles. Oare chiar imi doresc sa-mi abandonez colegii la greu? De regula ma grabesc sa-mi abandonez familia in parc. seful meu pune mare pret pe detalii. Lucrurile principale il plictisesc. seful meu este clarvazator. El prevede fiecare esec si ne atrage atentia din vreme, din nefericire noi nu-i dam crezare si pasim direct in prapastie. si mai trist - dupa catastrofa nimeni nu-si aminteste prevestirile sale. Dar inca nu s-a nascut omul care sa-i conteste cuvantul. si sa mai ramana si in firma. Asadar el prevede, atentioneaza, dar nimeni nu-l asculta. seful meu este urmasul Casandrei din Troia. seful meu este urmarit de ghinion in casnicie. Sotia i-a devenit brusc alcoolica in luna de miere, desi inainte de nunta nu bause decat ceai de menta si suc de portocale. Mai tragic, toti psihiatrii la care a dus-o, i-au urmat exemplul. A trimis-o la un centru vestit de dezalcoolizare din Elvetia care s-a transformat in Pub. seful meu nu bea alcool dar este membru de onoare al Asociatiei Producatorilor de Bauturi Alcoolice din Romania. seful meu iubeste sportul si este un mare ambasador al vietii active. intr-un timp record de la numirea sa in functie, ne-a facut pe toti sa ne indragostim de miscarea fizica: majoritatea colegelor practica alergarea-viteza pe tocuri de la un birou la altul, barbati corpolenti s-au apucat de maraton pe trepte cu dosare in brate dispretuind avantajele liftului (extrem de lent sau stricat). Cativa au fugit mancand pamantul. Eu si cativa colegi mai tineri ne-am concentrat pe un nou stil de arta martiala pe care il exersam la baie: elemente de Kung Fu combinate cu numere de mima inspirate din natura. in general mimam urletul sacalului in desert, dar unii s-au diversificat cu miscari de contorsionare si strangulare specifice serpilor sau cu schimonoseli expresive observate la cimpanzei. seful meu este foarte des socat de mitocania semenilor sai. ieri dimineata a venit ultragiat si mi-a povestit ca la orele 3 din noapte pe cand vroia sa plece acasa de la o doamna, a sunat omeneste dupa un taxi si la intrebarea "Alo, taxi Rapid?" i s-a raspuns "Nu, ma-ta!". seful meu a reusit sa realizeze visul comunismului: egalitatea si iubirea intre oameni! Suntem o familie unita, un pluton compact, inimile ne bat in acelasi ritm, pe Wikipedia la Teambuilding apare poza noastra. seful meu este soacra perfecta, iar noi suntem norele lui credincioase. seful meu a auzit de avantajele brainstorming-ului si a incercat cu noi de cateva ori dar l-am iritat in asa hal incat s-a resemnat sa-l practice singur. seful meu a constientizat demult ca nepotismul e o plaga a societatii romane. in consecinta isi urecheaza nepotii la fiecare vizita de familie. Noi angajatii, ne intelegem foarte bine cu nepotii lui. seful meu stie diferenta intre cunostinte si prieteni: cunostintele iti spun cand merg la toaleta, prietenii iti spun si ce au facut acolo. in fiecare dimineata la ora 10.30, seful meu vrea sa se imprieteneasca cu mine. Pentru numele lui Dumnezeu!!! seful meu promoveaza decenta codului vestimentar cu un tact desavarsit. Cele mai rebele colege au adoptat in scurt timp de la angajare o tinuta eleganta de inspiratie araba si asta fara sa primeasca nici macar o observatie. Cu intuitia lor extraordinara au simtit ca doar in acest fel, seful lor le poate vorbi si privi in ochi. seful meu este de vita nobila. in urma unei analize de ADN a reiesit ca se inrudeste puternic cu Nero, Castro, Goebbels, Corneliu Vadim Tudor si o specie rara de gibon. Seful meu a fost decorat la Cotroceni. seful meu este un miracol. Existenta sa nu poate fi explicata, nu poate fi negata si in nici un caz ignorata. Fiintele umane au evoluat neincetat sute de mii de ani. O mica pauza era inevitabila. | index 'pageview'); 